110 000 000 vuotta vanha dinosaurus löytyi lähes kokonaisena – Stara
Kuva: Royal Tyrrell Museum
110 000 000 vuotta vanha dinosaurus löytyi lähes kokonaisena
Viihdeuutiset 3.8.2017, 21:30 · Stara.fi
Ympäri maailmaa on löytynyt runsaasti dinosauruksia, joista vain harva on ollut merkittävän hyvässä kunnossa. Viisi vuotta sitten Kanadasta löydettiin kuitenkin dinosaurus, joka on lähes kokonainen ja säilynyt erittäin hyvässä kunnossa.
5,5-metrinen ja 1.300-kiloinen nodosaurus on arviolta 110 miljoonaa vuotta vanha. Se löydettiin entiseen merenpohjaan hautautuneena Fort McMurrayn alueelta.
Kaivosmies Shawn Funkin löytämä dinosauruksen fossiili on Current Biology -lehdessä julkaistun artikkelin perusteella kasvissyöjä, jota suojasi pedoilta paksu piikikäs panssari. Tutkijat toivovat löytävänsä tulevaisuudessa dinosauruksen sisältä merkkejä sen ruokavaliosta.